TRUE ควักเงิน 160 ลบ. ลงทุน ZAPGROUP ฟิลิปปินส์ 70% เสริมแกร่งธุรกิจดิจิทัล
TRUE เข้าลงทุนใน ZAPGROUP ประเทศฟิลิปปินส์ สัดส่วนกว่า 70% มูลค่ากว่า 162 ล้านบาท หวังเสริมแกร่งการให้บริการดิจิทัล
TRUE เข้าลงทุนใน ZAPGROUP ประเทศฟิลิปปินส์ สัดส่วนกว่า 70% มูลค่ากว่า 162 ล้านบาท หวังเสริมแกร่งการให้บริการดิจิทัล
30 ก.ย. 2564

บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า บริษัท ทรู ดิจิทัล กรุ๊ป จำกัด ซึ่งเป็นบริษัทย่อยที่ TRUE ถือหุ้นทั้งหมด ได้เข้าลงทุนในบริษัท ZAPGROUP INC. (ZAP) ที่ประเทศฟิลิปปินส์ ซึ่งเป็นบริษัทที่ประกอบธุรกิจให้บริการแพลตฟอร์มสำหรับสิทธิประโยชน์ และแพลตฟอร์มที่เชื่อมระหว่างออนไลน์และออฟไลน์ (O2O) ในสัดส่วนร้อยละ 70 ของหุ้นทั้งหมดของ ZAP ด้วยมูลค่าเงินลงทุนจำนวน 4,781,961.11 ดอลลาร์สหรัฐ หรือประมาณ 162,793,736.656 บาท วัตถุประสงค์ของการลงทุนเพื่อเสริมความแข็งแกร่งของการให้บริการดิจิทัลของบริษัทฯ ตลอดจนเพื่อโอกาสที่จะได้รับผลตอบแทนจากการลงทุนในอนาคต